Komisijos reglamentas (EEB) Nr. 3423/81
1981 m. lapkričio 30 d.
dėl duomenų, kuriuos valstybės narės turi teikti apie grūdų ir ryžių produktų eksportą, kaip maisto pagalbą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2727/75 dėl bendro javų rinkos organizavimo [1], su paskutiniais pakeitimais, padarytais Reglamentu (EEB) Nr. 1949/81 [2], ypač į jo 24 straipsnį,
atsižvelgdama į 1976 m. birželio 21 d. Tarybos reglamentą (EEB) Nr. 1418/76 dėl bendro ryžių rinkos organizavimo [3] su paskutiniais pakeitimais, padarytais Graikijos prisijungimo aktu, ypač į jo 26 straipsnį,
kadangi Bendrijos prisiimti įsipareigojimai pagal Pagalbos maisto produktais konvenciją turi būti vykdomi artimai bendradarbiaujant su bendro javų ir ryžių rinkų organizavimo vadovybėms bei atsižvelgiant į Bendrijos ir nacionalinės maisto pagalbos veiksmus;
kadangi pagal minėtą konvenciją Komisijai būtina turėti tam tikrus duomenis dėl Bendrijos ir nacionalinės maisto pagalbos veiksmų įgyvendinimo;
kadangi šiame Reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Valstybės narės kiekvieną kalendorinį mėnesį, ne vėliau kaip praėjus keturioms savaitėms po svarstomo mėnesio pabaigos, praneša Komisijai priede išvardytus duomenis apie grūdų ir ryžių produktų eksportą, kuriam turėjo įtakos nacionalinė ir Bendrijos maisto pagalba, vykdoma pagal Pagalbos maisto produktais konvenciją.
2. Valstybės narės ne vėliau kaip iki 1981 m. gruodžio 31 d. praneša Komisijai 1 dalyje nurodytus duomenis apie veiklą, vykdytą nuo 1981 m. rugpjūčio 1 d. iki šio reglamento įsigaliojimo dienos.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1981 m. lapkričio 30 d.